Luyini Usizi Olukhulu? | Imibuzo YeBhayibheliULIMI ISpanishi Isi-Albania Isi-Amharic Isi-Arabhu Isi-Armenia Isi-Azerbaijani Isi-Azerbaijani (SesiCyrillic) Isi-Estonia Isi-Ewe Isi-Iceland Isi-Igbo Isi-Iloko Isi-Indonesia Isi-Ukraine IsiBhunu IsiBulgaria IsiCebuano IsiChewa IsiCreole SaseHaiti IsiCroatia IsiCzech IsiDanishi IsiDashi IsiFiji IsiFinishi IsiFulentshi IsiGeorgia IsiGreki IsiHausa IsiHebheru IsiHiligaynon IsiHungary IsiJalimane IsiJapane IsiKikamba IsiKinyarwanda IsiKirghiz IsiKirundi IsiKorea IsiLingala IsiLithuania IsiMacedonia IsiMalagasy IsiMalay IsiMalayalam IsiMalta IsiMyanmar IsiNgisi IsiNorway IsiNtaliyane IsiNzema IsiPangasinan IsiPapiamento (Sase-Aruba) IsiPapiamento (SaseCuraçao) IsiPedi IsiPersia IsiPolishi IsiPutukezi IsiRashiya IsiRomania IsiSerbia IsiSerbia (SesiRoma) IsiShayina SesiMandarin (Esenziwe Lula) IsiShayina SesiMandarin (Sezinhlamvu Zakudala) IsiShona IsiSinhala IsiSlovak IsiSlovenia IsiSwahili IsiSwidi IsiTagalog IsiTatar IsiTelugu IsiThai IsiTonga IsiTswana IsiTurkey IsiVietnam IsiXhosa IsiYoruba IsiZuluUsizi olukhulu luzoletha isikhathi esinzima kunazo zonke kubantu. Ngokweziprofetho zeBhayibheli, luzoba khona “ezinsukwini zokugcina,” noma ‘esikhathini sokuphela.’ (2 Thimothewu 3:1; Daniyeli 12:4) Luzoba “usizi olukhulu olungakaze lube khona kusukela ekuqaleni kwezwe kuze kube manje, cha, futhi olungasayikuphinde lube khona.”—Marku 13:19; Daniyeli 12:1; Mathewu 24:21, 22.Izenzakalo zaphakathi nosizi olukhuluUkubhujiswa kwenkolo yamanga. Kuzobhujiswa inkolo yamanga ngokushesha okumangalisayo. (IsAmbulo 17:1, 5; 18:9, 10, 21) Imibuso yezombusazwe emelelwe yiZizwe Ezihlangene izobe ifeza intando kaNkulunkulu lapho yenza lokhu.​—IsAmbulo 17:3, 15-18. *Ukuhlaselwa kwenkolo yeqiniso. Izizwe eziwumfelandawonye, ezibizwa ngokuthi ‘uGogi wezwe lakwaMagogi’ embonweni kaHezekeli, ziyozama ukubhubhisa labo abasenkolweni yeqiniso. Nokho, uNkulunkulu uyobavikela abamkhonzayo, bangabhujiswa.​—Hezekeli 38:1, 2, 9-12, 18-23.Ukwahlulelwa kwabahlala emhlabeni. UJesu uyokwahlulela bonke abantu futhi “[uyohlukanisa] abantu omunye komunye, njengoba nje umalusi ehlukanisa izimvu ezimbuzini.” (Mathewu 25:31-33) Umuntu ngamunye uyokwahlulelwa ngokuthi uye wabasekela noma wangabasekela kangakanani “abafowabo” bakaJesu, labo abayobusa naye ezulwini.—Mathewu 25:34-46.Ukubuthwa kwabayobusa ezulwini. Abathembekile abakhethwe ukuba bayobusa noKristu bayophetha inkambo yabo yokuphila kwasemhlabeni bavuselwe ekuphileni kwasezulwini.—Mathewu 24:31; 1 Korinte 15:50-53; 1 Thesalonika 4:15-17.I-Armagedoni. Le ‘mpi yosuku olukhulu lukaNkulunkulu uMninimandla onke’ ibizwa nangokuthi “usuku lukaJehova.” (IsAmbulo 16:14, 16; Isaya 13:9; 2 Petru 3:12) Labo abayolahlwa yisahlulelo sikaKristu bayobhujiswa. (Zefaniya 1:18; 2 Thesalonika 1:6-10) Kuyobhujiswa nesimiso sezwe sezombusazwe, esifanekiselwa yisilo esinamakhanda ayisikhombisa eBhayibhelini.—IsAmbulo 19:19-21.Izenzakalo zangemva kosizi olukhuluUkuvalelwa kukaSathane namademoni. Ingelosi enkulu iyophonsa uSathane namademoni “kwalasha,” indawo efanekisela isimo sokungakwazi kwenza lutho njengasekufeni. (IsAmbulo 20:1-3) Isimo uSathane ayobe ekuso kwalasha singafaniswa nokuba sejele; ngeke akwazi ukuthonya okwenzeka ngaphandle.—IsAmbulo 20:7.Ukuqala kweMinyaka Eyinkulungwane. UMbuso kaNkulunkulu uyoqala ukubusa kwawo kweminyaka eyinkulungwane, okuyolethela abantu izibusiso ezinkulu. (IsAmbulo 5:9, 10; 20:4, 6) “Isixuku esikhulu” esiyisibalo esingashiwongo ‘siyophuma osizini olukhulu’ siphila, sibone ukuqala kweMinyaka Eyinkulungwane emhlabeni.—IsAmbulo 7:9, 14; IHubo 37:9-11.^ isig. 5 Encwadini yesAmbulo, inkolo yamanga imelelwa yiBhabhiloni Elikhulu, ‘isifebe esikhulu.’ (IsAmbulo 17:1, 5) Isilo esinombala obomvu, esibhubhisa iBhabhiloni Elikhulu, simelela inhlangano enomgomo wokwakha ubunye nokumelela izizwe zomhlaba. Ekuqaleni sasiyiNhlangano Yezizwe kanti manje siyiZizwe Ezihlangene.
